Anos

Ang Anos (Ngalang-agham: Schizostachyum lima) ay isang uri ng namumulaklak na kawayang likas na natatagpuan sa Pilipinas. Ito'y pinapalaganap sa pamamagitan ng binhi, o gamit ang gahiwang rhizome. Madalas itong gamitin sa paggawa ng sawali, pamingwit, kasangkapang pangtugtugin.  Sa mga malalayong pook, ginagamit ng ilang hilot ang kutsilyong yari sa Anos para patirin ang lawit ng pusod ng bata.

Ang pangalan ng Barangay Anos sa Los Baños, Laguna ay hango sa kawayang ito.

Mga Kawayang Pinakamadalas Gamitin sa Pilipinas
Ang anos ay isa sa 49 uri ng kawayan sa Pilipinas, at isa sa walong uri na madalas ginagamit ng mga Pilipino. Ang pitong iba pa ay : bayog (Dendrocalamus merilliana); botong (Dendrocalamus latiflorus); buho (Schizostachyum lumampao); kawayang bolo (Gigantochloa levis); kawayan kiling (Bambusa vulgaris); kawayan tinik (Bambusa spinosa); at ang tinaguriang "giant bamboo" (Dendrocalamus asper).

Sa ibang sanggunian, inililista ang Puser (Cyrtochloa fenexii) kapalit ng kawayan kiling.)

Tingnan din
Kawayan
Bayog
Sawali
Los Baños, Laguna

Talasanguinian

Kategorya:Kultura
Kategorya:Poaceae